b'\n_START_ARTICLE_\nNersetra\n_START_SECTION_\nBeliggenhet\n_START_PARAGRAPH_\nNersetra ligger p\xc3\xa5 Ertv\xc3\xa5gs\xc3\xb8ya, i en li p\xc3\xa5 \xc3\xb8stsiden av Foldfjorden. Raskeste adkomst er fra vei ved Gr\xc3\xb8neng, ca. 15 min opp p\xc3\xa5 stengt bomvei. Fra tunet er det utsikt til Stabblandet og fjellene lenger vest. Hytten er den fjerde hytten p\xc3\xa5 fjordruta ved start i Kristiansund, n\xc3\xa6rmeste hytte er Imarbu. Rundt hytten er et lett turterreng, Ertv\xc3\xa5gfjellet (652 moh) ligger i n\xc3\xa6rheten.\n_START_SECTION_\nFasiliteter\n_START_PARAGRAPH_\nG\xc3\xa5rdstunet er base for KNT sin avdeling av Barnas Turlag, og inneholder flere bygninger. Hovedhuset har sengeplasser til 33 personer og er beregnet for utleie til skoleklasser, lag og organisasjoner, men kan ogs\xc3\xa5 leies til private form\xc3\xa5l. Huset er ubetjent og leie avtales direkte med KNT. _NEWLINE_Stabburet er selvbetjent overnattingssted for fjordruta, her er det 8 sengeplasser og 2 ekstra plasser p\xc3\xa5 stuen. Huset er l\xc3\xa5st med DNT-n\xc3\xb8kkel. Det er dusjmuligheter i kjeller p\xc3\xa5 hovedhuset, n\xc3\xb8kkel finnes p\xc3\xa5 stabburet._NEWLINE_Andre bygninger tilh\xc3\xb8rende anlegget er fj\xc3\xb8s, eldhus, redskapshus, smie og sommerfj\xc3\xb8s.'